ddrg/super_eurlex huggingface dataset:
Virallinen lehti nro C 135 , 14/05/1999 s. 0169



KIRJALLINEN KYSYMYS E-3123/98 esittäjä(t): Gianni Tamino (V) komissiolle (16. lokakuuta 1998) Aihe: Hylkäämistä koskevan käsitteen määrittely Keskiviikkona 16. syyskuuta ilmestyneen Sole 24 Ore -lehden mukaan komissio on mullistanut täysin entisestäänkin sekavan eurooppalaisen tulkinnan hylkäämisen määrittelystä. Se on luonut uusia periaatteita, joiden vuoksi tämän monimutkaisen käsitteen tulkinta on jälleen epäselvä. 1. Mitkä ovat tarkkaan ottaen nämä uudet, käsitteen mullistavat periaatteet? 2. Pitääkö komission ilmoitus tulkita siten, että odotettaessa osapuolten välisen konsensuksen syntymistä (kuten artikkelissa sanottiin) jäsenvaltioiden ei tarvitse pitää kiinni Euroopan yhteisöjen tuomioistuimen tulkinnan mukaisesta määrittelystä? Komission jäsenen Ritt Bjerregaardinkomission puolesta antama vastaus (4. marraskuuta 1998) Parlamentin jäsenen mainitsema lehtiartikkeli sisältää virheellistä tietoa ennen kaikkea siinä suhteessa, ettei ole olemassa "uusia periaatteita" eikä sellaisia osatekijöitä, jotka "mullistaisivat asian". Jätteen määritelmä sisältyy jätteistä 15. kesäkuuta 1975 annetun direktiivin 75/442/ETY(1) 1 artiklan a kohtaan. Vaikka kyseinen määritelmä on hyödyllinen ja välttämätön kaksiosaisen tavoitteen - ympäristönsuojelun ja sisämarkkinoiden yhtenäisyyden - saavuttamiseksi, se on joissakin tapauksissa johtanut käytännössä tulkintavaikeuksiin. Komissio käynnisti 30. syyskuuta 1998 keskustelun tästä ongelmasta direktiivin 75/442/ETY 18 artiklalla perustetussa komiteassa. komission erityisenä tarkoituksena on keskustella jäsenvaltioiden kanssa siitä, miten yhteisö voi käyttää hyväkseen taloudellisen yhteistyön ja kehityksen järjestössä tästä asiasta vuosina 1995-1998 käytyjen keskustelujen tuloksia ja miten näitä keskusteluja voitaisiin jatkaa. Tämä ei merkitse sitä, että komissio pyrkisi muuttamaan jätteen määritelmää, joka on edelleen saatettava asianmukaisesti osaksi kansallista lainsäädäntöä yhteisöjen tuomioistuimen hyödyllisten ohjeiden mukaisesti, jotka eivät kuitenkaan ole kaiken kattavia. Jätteen nykyisen määritelmän muuttaminen edellyttää, että neuvosto muuttaa direktiiviä 75/442/ETY sen jälkeen, kun komissio on tehnyt asiasta ehdotuksen. Komissio korostaa, että tällaista ehdotusta ei ole tehty. Edellä mainitussa komiteassa käytävä keskustelu tarjoaa kuitenkin hyvän tilaisuuden yrittää tarvittaessa selventää määritelmän tulkintaa. Viime kädessä sen tulkinta on tuomioistuimen erityisoikeus. (1) EYVL L 194, 25.7.1975.
KIRJALLINEN KYSYMYS E-2886/98

esittäjä(t): Jaime Valdivielso de Cué (PPE) komissiolle

(28. syyskuuta 1998)

Aihe: Kauppa Venäjän kanssa

EU ja Venäjä allekirjoittivat 23.7.1998 sopimuksen tekstiilituotteiden kahdenvälisestä kaupasta. Sopimuksella poistetaan noin 30 tuontikiintiötä Venäjän tuonnilta EU:iin. Onko arvioitu, miten kiintiöiden poistaminen vaikuttaa Euroopan tekstiiliteollisuuteen yleisesti ja Espanjan tekstiiliteollisuuteen erityisesti?

Komission jäsenen Sir Leon Brittaninkomission puolesta antama vastaus

(21. lokakuuta 1998)

Euroopan yhteisön ja Venäjän 20. heinäkuuta 1998 tekemällä sopimuksella poistetaan sopimuspuolten välillä voimassa olleet tekstiili- ja vaatetusteollisuuden alan kiintiöt. Lisäksi sopimuksessa vahvistetaan, että Venäjän kanssa tehdyn kumppanuus- ja yhteistyösopimuksen määräyksiä sovelletaan myös tekstiili- ja vaatetusalaan, mikä luo alan kaupalle selkeän ja vakaan oikeudellisen kehyksen.

Tässä vaiheessa on vaikea antaa tarkkaa arviota 28 venäläiskiintiön poistamisen vaikutuksesta Venäjän vientimääriin, koska vuotta 1998 koskevia täydellisiä tilastotietoja on toistaiseksi käytettävissä ainoastaan viiden ensimmäisen kuukauden ajalta.

Koska valtaosaa venäläiskiintiöistä ei niiden voimassaoloaikanakaan käytetty täysimääräisenä ja koska venäläisten tekstiilituotteiden tuonti yhteisöön on ollut laskusuuntainen (246 miljoonaa ecua vuonna 1997, 244 miljoonaa ecua vuonna 1996 ja 277 miljoonaa ecua vuonna 1995), on todennäköistä, ettei 28 kiintiön poistaminen lisää yhteisön tekstiilituontia mitenkään merkittävästi.

Koska Venäjän osuus tekstiili- ja vaatetusalan tuotteiden kokonaistuonnista on jo pidempään ollut laskussa (0,61 % vuonna 1995, 0,51 % vuonna 1996 ja 0,44 % vuonna 1997), on epätodennäköistä, että venäläisten tekstiilituotteiden tuonti yhteisöön vahingoittaisi selvästi Euroopan tekstiilialaa.
KIRJALLINEN KYSYMYS E-2932/98

esittäjä(t): Joaquim Miranda (GUE/NGL) komissiolle

(2. lokakuuta 1998)

Aihe: Vaihtoehtoisen lääketieteen aseman virallinen tunnustaminen

Portugalin luonnonmukaisen ja bioterapeuttisen lääketieteen yhdistyksen, joka on Open International Universityn jäsen, antamien tietojen mukaan Euroopan yhteisö tunnustaa joidenkin jäsenvaltioiden vaihtoehtoista lääketiedettä koskevat säännökset. Voiko komissio selvittää millaisen luonnonmukaisen lääketieteen Euroopan yhteisö tunnustaa ja ovatko yhteisön toimielimet mahdollisesti myöntäneet erityisrahoitusta tai edistäneet tai tunnustaneet korkeakoulutasoisia kursseja?

Komission jäsenen Mario Montinkomission puolesta antama vastaus

(16. marraskuuta 1998)

Yhteisön tasolla ei ole olemassa velvoittavaa säädöstä, jonka perusteella tunnustettaisiin vaihtoehtoisen lääketieteen alalla tapahtuva toiminta tai säänneltäisiin sitä. Toiminnan tunnustaminen ja sen säänteleminen kuuluvat ensisijaisesti jäsenvaltioiden toimivaltaan, kun kyseessä on tähän toimintaan liittyvä koulutus, ammattitoiminnan aloittaminen tai sen harjoittaminen, eikä asiaa ole yhdenmukaistettu yhteisön tasolla. Lisäksi EY:n perustamissopimuksen kansanterveyttä koskevan 129 artiklan mukaan kysymys hoidoista kuuluu jäsenvaltioiden toimivaltaan.

Luonnonmukaisen lääketieteen asema vaihtelee huomattavasti eri jäsenvaltioissa. Jäsenvaltiosta riippuen vaihtoehtoisen lääketieteen eri muotoihin liittyvä toiminta on joko tunnustettu tai ei ja sen harjoittaminen voi olla rajoitettu vain lääkäreille tai sallittu myös muille vaihtoehtoisia tai täydentäviä hoitoja antaville toimijoille. Arvoisa parlamentin jäsen voi lisätietoja saadakseen tutustua parlamentin 29. toukokuuta 1997 hyväksymään päätöslauselmaan (A4-0075/97), joka koskee vaihtoehtoisen lääketieteen asemaa ja jossa kerrotaan vaihtoehtoisen lääketieteen eri muotojen asemasta jäsenvaltioissa päätöslauselman hyväksymisen ajankohtana.

On myös syytä mainita kysymys tutkintojen tunnustamisesta. Silloin kun jäsenvaltio ei ole rajoittanut tietyn toiminnan harjoittamista lääkäreille, tutkintotodistusten ja ammatillisen koulutuksen tunnustamista koskevaa yleistä järjestelmää (direktiivit 89/48/ETY ja 92/51/ETY)(1) sovelletaan päteviin henkilöihin, jotka haluavat harjoittaa jossakin jäsenvaltiossa sitä ammattitoimintaa, johon heillä on omassa jäsenvaltiossaan vaadittu pätevyys. Tämän kysymyksen osalta arvoisaa parlamentin jäsentä pyydetään tutustumaan vastaukseen, jonka komissio on antanut parlamentin jäsenen Kostopouloksen kiropraktiikkaa koskevaan kirjalliseen kysymykseen E-317/94(2). Tämän vastauksen sisältö koskee soveltuvin osin kaikkia luonnonmukaisen lääketieteen muotoja.

Komissio on tukenut rahallisesti tämän alan korkeakoulutasoista opetusta Sokrates-ohjelman Erasmus-osaohjelman kautta, josta vuonna 1996-1997 tuettiin edistyneen tason (MA) kurssin yhteistä kehittämistä parakliinisten oppiaineiden alalla. Ohjelmaa koordinoi University of Kent at Canterbury ja siihen osallistuvat Universitaire Instelling Antwerpen ja oikeus- ja terveystieteiden yliopisto Université de Lille II.

(1) EYVL L 19, 24.1.1989 ja EYVL L 209, 24.7.1992.

(2) EYVL C 376, 30.12.1994.
Virallinen lehti nro C 135 , 14/05/1999 s. 0134



KIRJALLINEN KYSYMYS E-2889/98 esittäjä(t): Bernard Lehideux (PPE) komissiolle (28. syyskuuta 1998) Aihe: Maltan liittymisneuvottelujen mahdollinen jatkaminen Maltan hallituksen vaihduttua Eddie Fenech Adamin kansallispuolue voitti Maltalla 5. syyskuuta järjestetyt ennenaikaiset vaalit. Eddie Fenech Adami, joka on nyt pääministerinä kolmatta kertaa, on aina ilmoittanut pyrkivänsä Maltan EU-jäsenyyteen. Hän oli panemassa alulle Maltan jäsenyyshakemusta, jonka Alfred Santin työväenpuolueen muodostama hallitus, joka pääsi valtaan vuonna 1996, "jäädytti". Uusi pääministeri näyttää haluavat käynnistää uudelleen Maltan liittymisprosessin. 1. Mitä toimenpiteitä Maltan uuden pääministerin on toteutettava uudistaakseen maan jäsenyyshakemuksen? 2. Missä aikataulussa tämä uudelleen käynnistetty hakuprosessi voisi johtaa Maltan jäsenyyteen Euroopan unionissa? Komission jäsenen Hans van den Broekinkomission puolesta antama vastaus (3. marraskuuta 1998) 1. Maltan uusi varapääministeri ja ulkoasiainministeri tapasivat Itävallan ulkoasiainministerin Wienissä 14. syyskuuta 1998 ja esittivät virallisen pyynnön Maltan Euroopan unionin jäsenyyttä koskevan hakemuksen uudistamisesta. 2. Neuvosto pyysi 5. lokakuuta 1998 kokoontuneessa yleisten asiain neuvostossa komissiota ajantasaistamaan vuoden 1993 lausunnon Maltan hakemuksesta Euroopan unionin jäseneksi. Olisi muistettava, että kaikkien Maltan kanssa käytäviä jäsenyysneuvotteluja koskevien päätösten tekeminen kuuluu neuvostolle.
Virallinen lehti nro C 135 , 14/05/1999 s. 0100



KIRJALLINEN KYSYMYS E-2706/98 esittäjä(t): Angela Billingham (PSE) komissiolle (1. syyskuuta 1998) Aihe: EU:n tuki koululaisten maitoannoksille Onko EU:n nykyinen maidon tuki Yhdistyneen kuningaskunnan kouluille todella 11,98 penniä litralta? Koska maito on lapsille hyvin tärkeä kalsiumin lähde, onko komissio sitä mieltä, että tuki on tarpeeksi suuri, vai pitäisikö sitä lisätä? Mitä kanavia peruskoulujen tulisi käyttää Readingin interventiolautakuntaan saadakseen tuen? Voiko komissio selvittää, onko tuen anomisessa tarpeetonta byrokratiaa? Mikäli on, miten prosessia voisi yksinkertaistaa? Komission jäsenen Franz Fischlerinkomission puolesta antama vastaus (25. syyskuuta 1998) Yhdistyneen kuningaskunnan vihreää kurssia mukautettiin 3. toukokuuta 1998. Mukautuksen seurauksena yhteisön koulumaito-ohjelman mukainen täysmaidon tuki on nyt 11,67 penceä/0,57 litraa kohti. Tuki on 95 prosenttia maidon tavoitehinnasta, ja se on korkeampi kun mikään muu maidon ja maitotuotteiden yhteisen markkinajärjestelyn piirissä maksettu tuki. Komissio on vakuuttunut siitä, että tuen suuruus on riittävä. Jos perusasteen koulu haluaa osallistua ohjelmaan, sen olisi käännyttävä Readingin interventioelimen puoleen. Elin vastaa ohjelman toteuttamisesta Yhdistyneessä kuningaskunnassa. Ohjelman käytännön järjestelyjen osalta komission tehtävänä on ainoastaan tarkistaa, että ne ovat yhdenmukaiset voimassa-olevan yhteisön lainsäädännön kanssa. Varsinaiset hallintomenettelyt kuuluvat kansallisen toimivallan piiriin. Siten niiden mahdollisesta yksinkertaistamisesta olisi keskusteltava ensisijaisesti Yhdistyneen kuningaskunnan viranomaisten kanssa.
Virallinen lehti nro C 135 , 14/05/1999 s. 0115



KIRJALLINEN KYSYMYS P-2785/98 esittäjä(t): Jean-Antoine Giansily (UPE) komissiolle (9. syyskuuta 1998) Aihe: Togon presidentinvaalit Komissio rahoitti Togon presidentinvaalien yhteydessä "Reportterit ilman rajoja" -nimisen ryhmän (RSF) tiedotusvälineiden seurantaan liittyviä toimintoja 110 000 eculla sekä ERIS:n (Electoral Reform International Services) koordinoimaa vaalitarkkailijoiden valtuuskuntaa 560 000 eculla. Rahoittaessaan näitä toimintoja budjettikohdasta B7-7020, josta puuttuu oikeudellinen perusta, komissio jätti huomiotta tietyt säännöt. Ilmoittaako komissio tästä syystä kirjalliseen kysymykseen P-2187/98(1) 24. heinäkuuta 1998 antamassaan vastauksessa, että "edellä mainitut järjestöt esittivät näitä hankkeita ja ne hyväksyttiin tätä budjettikohtaa koskevien yksityiskohtaisten sääntöjen mukaisesti"? Tarkoittaako tämä sitä, että ERIS:lle on annettu ilman kilpailua 560 000 ecua ja RSF:lle 110 000 ecua? Jos järjestöjä ei ole kilpailutettu ja kun tiedetään varmasti, että molemmat edellä mainitut järjestöt olivat lähellä Togon oppositiota, mihin tämä poliittisesti arkaluontoinen päätös perustuu? Komission jäsenen J. Pinheironkomission puolesta antama vastaus (28. syyskuuta 1998) Sellaisten budjettivarojen käyttöä, joilta puuttuu oikeudellinen perusta, koskee koko talousarviota säätelevän varainhoitoasetuksen tiukat säännökset. Näin on ollut asianlaita myös parlamentin jäsenen mainitsemissa hankkeissa. Siksi komissio ei voi yhtyä esitettyyn kantaan, jonka mukaan "komissio jätti huomiotta tietyt säännöt". Budjettikohdasta rahoitetaan sen alaisia kumppaneiden (valtiosta riippumattomat järjestöt, kansainväliset järjestöt ja yhdistykset) hankkeita. Nämä tutkitaan ja tarkastetaan, ja jos ne vastaavat budjettikohdan käyttöön edellyttäviä arviointiperusteita, komissio tekee niistä virallisen päätöksen voimassa olevien varainhoitosäännösten mukaisesti. Komissio muistuttaa lisäksi, kuten se korosti jo kirjalliseen kysymykseen 2187/98 antamassaan vastauksessa, että kyseiset kaksi hanketta kuuluivat vaalimenettelyn kannalta yhtenäiseen kokonaistukiohjelmaan, joka otettiin käyttöön kansallisen vaalien järjestäjän pyynnöstä, Parlamentin Togoa koskevan, marraskuussa 1997 antaman päätöslauselman mukaisesti ja eri kumppaneiden anomusten perusteella. Komissio arvioi rahoittaneensa toimia, jotka olivat hyödyllisiä Togon vaalien hyvän sujuvuuden kannalta, kun kyseisten vaalien täytäntöönpanosta huolehtivat tehokkaasti ja itsenäisesti työskennelleet kumppanit. (1) EYVL C 50, 22.2.1999, s. 132.
Virallinen lehti nro C 118 , 29/04/1999 s. 0167



KIRJALLINEN KYSYMYS P-3136/98 esittäjä(t): Ernesto Caccavale (UPE) komissiolle (9. lokakuuta 1998) Aihe: Komission virkamieskilpailun peruuttaminen Lehdistö ja jotkut komission järjestämään yleiseen virkamieskilpailuun osallistuneet henkilöt ovat esittäneet vakavia moitteita 14. syyskuuta 1998 pidetyn kilpailun järjestelyistä. Jotkut osallistujat ovat ilmoittaneet saaneensa etukäteen kopioita loogisen päättelyn ja matemaattisen osuuden kysymyksistä, mutta koepaikalla valvojat eivät reagoineet ilmoituksiin mitenkään. Brysselissä monet valittivat, että osallistujien oli mahdollista käydä WC:ssä kokeiden välillä, käyttää matkapuhelimia vastausten saamiseksi ja täyttää optisesti luettava vastauslomake uudelleen kokeiden välillä. Roomassa ranskan kokeen yhteydessä osallistujille jaettiin eri koesaleissa eri tehtäväpaperit, mikä antoi heille aikaa ottaa yhteyttä koesalien ulkopuolella oleviin henkilöihin sillä aikaa, kun oikeita kysymyksiä oltiin monistamassa. Heillä oli myös muita enemmän aikaa täyttää optista lomaketta, ja näin he ehtivät vastata useampiin kohtiin kuin kuhunkin kokeeseen määrätyssä ajassa olisi muuten ehtinyt. Internetissä julkaistujen valitusten mukaan Milanossa tapahtui erityisen paha järjestelyjä koskeva virhe, kun kilpailu pidettiinkin Assagossa, vaikka kutsukirjeessä oli mainittu toinen paikka. Euroopan parlamentin jäsenten aloitteesta edellä mainittujen tapahtumien paikkansapitävyys tarkistettiin, ja sen seurauksena Euroopan komissio päätti 24. syyskuuta mitätöidä kyseisen kilpailun. Voisiko komissio näiden unionin toimielinten uskottavuutta perusteellisesti uhkaavien tapahtumien edessä kertoa, - mistä syistä kilpailu mitätöitiin? - mitkä tarkalleen ovat tapahtuneet virheet? - millä ja kuinka monella paikkakunnalla virheitä todettiin? - paljonko maksoi kyseisen kilpailun järjestäminen yhteisön talousarviosta? - mitä toimenpiteitä komissio aikoo toteuttaa vastuussa olevia henkilöitä kohtaan? - onko kilpailujen yhteydessä aiemmin todettu vastaavaa? - minkälaisia valituksia on tehty aiemmista kilpailuista ja miten asiassa on toimittu?
Virallinen lehti nro C 118 , 29/04/1999 s. 0082



KIRJALLINEN KYSYMYS E-2456/98 esittäjä(t): Leonie van Bladel (UPE) ja James Janssen van Raay (UPE) neuvostolle (30. heinäkuuta 1998) Aihe: Valkoihoisiin alankomaalaisiin kohdistuvat uhkaukset Surinamissa 1. "Weekkrant Suriname" -viikkolehdessä kerrotaan, että Alankomaiden oikeusviranomaisten laajamittaisesta huumekaupasta epäilemän Surinamin entisen diktaattorin ja nykyisen valtiollisen neuvonantajan Desi Boutersen pidätyksen jälkeen yksikään valkoihoinen alankomaalainen ei ole enää turvassa Surinamissa. Millaisia seurauksia neuvosto katsoo tällä uhkauksella olevan? 2. Onko neuvosto tietoinen, että kyseinen uhkaus, jonka takana on Boutersen johtaman NDP-puolueen avustaja, saattaa vahingoittaa vakavasti Surinamin ja Euroopan unionin suhteita? 3. Onko neuvosto valmis kehottamaan komissiota tarkistamaan suhteita Surinamiin erityisesti Euroopan unionin varoin rahoitettujen avustushankkeiden osalta sen vuoksi, että tällä hetkellä näyttää selvästi siltä, että oikeusvaltiona pidettyä Surinamia hallitsee laajamittaisesta kansainvälisestä huumekaupasta epäilty henkilö? Vastaus (7. joulukuuta 1998) Neuvosto ei ole käsitellyt arvoisan parlamentin jäsenen esiin tuomia kysymyksiä.
KIRJALLINEN KYSYMYS E-2297/98

esittäjä(t): Patricia McKenna (V) komissiolle

(22. heinäkuuta 1998)

Aihe: Vuoden 2000 aiheuttamat tietokoneongelmat Itä-Euroopan ydinreaktoreissa

Vuoden 2000 vaihtumisesta aiheutuvista mahdollisista tietokoneongelmista ollaan laajalti huolestuneita.

Venäjän ydinvoimaministeriön tiedottaja kuuluu todenneen, että Venäjä hoitaa vuoden 2000 vaihtumiseen liittyvät ongelmat.

Seuraako komissio tätä tilannetta Itä-Euroopassa?

Mitä taloudellista ja teknistä EU-tukea Itä-Euroopan maille annetaan vuoteen 2000 liittyvän katastrofin välttämiseksi?

Komission jäsenen Hans van den Broekinkomission puolesta antama vastaus

(18. syyskuuta 1998)

Komissio on tietoinen vuosisadan vaihtumiseen liittyviin tietokoneongelmiin mahdollisesti sisältyvistä vaaratekijöistä ja on määrätietoisesti pyrkinyt tiedottamaan asiasta eri aloilla. Ydinturvallisuuden alalla komissio on patistanut alan viranomaisia käymään keskustelua näistä vaaroista.

Asia oli mm. komission rahoittaman ns. Concert-ryhmän Ljubljanassa 17. ja 18. kesäkuuta 1998 pidetyn kokouksen asialistalla. Ryhmä (jonka jäseniä ovat Euroopan yhteisön, Keski- ja Itä-Euroopan maiden sekä niiden uusien itsenäisten valtioiden ydinturvallisuudesta vastaavat viranomaiset, jotka ovat ottaneet vastaan kutsun tulla ryhmän jäseniksi) kokoontuu kahdesti vuodessa keskustelemaan sekä vaihtamaan tietoja ja kokemuksia sääntelyyn liittyvissä asioissa. Kokous osoitti, että ryhmän jäsenet ovat tietoisia ja huolestuneita vuosisadan vaihteeseen liittyvistä ongelmista ja ymmärsivät, että ongelma on ratkaistava ennen vuotta 2000.

Yleisesti ottaen Itä-Euroopan maiden ydinvoimaloiden laitteisto sekä turva- ja valvontajärjestelmät ei ole yhtä tietokoneistettuja kuin länsieurooppalaiset voimalat. Ja vaikka vuosisadan vaihtumiseen mahdollisesti liittyvien toimintahäiriöiden arviointi onkin kiireellinen tehtävä, sen laajuus on suhteessa tietokoneistamisen tasoon.

Komissiolta ei ole pyydetty Phare- tai Tacis-ohjelmien ydinturvallisuutta tukevien ohjelmien yhteydessä erityistä teknistä apua tai rahoitusta ongelman ratkaisemiseksi.
Virallinen lehti nro C 135 , 14/05/1999 s. 0096



KIRJALLINEN KYSYMYS E-2691/98 esittäjä(t): Joan Vallvé (ELDR) komissiolle (1. syyskuuta 1998) Aihe: EU:n ja Turkin suhteet ja niiden vaikutus hasselpähkinöiden kauppaan EU:n ja Turkin suhteet ovat kiristyneet ja siksi muun muassa yhteisön yksipuolisena tullietuutena myönnettyä hasselpähkinöiden tuontikiintiötä on muutettu. Uudella 13. heinäkuuta 1998 annetulla neuvoston asetuksella (EY) 1506/98(1) keskeytetään Turkista peräisin olevia hasselpähkinöitä koskeva 9 060 tonnin tuontikiintiö unionin markkinoille. Onko komissio arvioinut, mitä seurauksia tästä voi olla yhteisön tuottajille, erityisesti Reusin kunnassa, sillä Turkki ei tämän uuden asetuksen antamisen jälkeen noudata vähimmäishintoja, jotka ovat noin 4 dollaria pähkinäkilolta? Komission jäsenen Hans van den Broekinkomission puolesta antama vastaus (9. lokakuuta 1998) Kuten arvoisa parlamentin jäsen toteaa, neuvosto hyväksyi 13. heinäkuuta 1998 annetun asetuksen (EY) 1506/98, jolla suspendoidaan Turkista lähtöisin olevien hasselpähkinöiden yhteisöön suuntautuvaa tuontia koskeva määrältään 9 060 tonnin yksipuolinen kiintiö. Mainittu asetus on vastauksena Turkin antamalle ehdottomalle tuontikiellolle, jota se soveltaa erityisesti yhteisöstä lähtöisin olevan lihan ja elävien eläinten tuontiin. EY-Turkki-assosiaationeuvoston päätöksessä N:o 1/98 säädetään vuosittaisesta kokouksesta, joka pidettiin 10. syyskuuta 1998 Reusissa Espanjassa. komission edustajat, Turkin valtion ulkomaankaupasta vastaava osasto, yhteisön elinkeinonharjoittajat sekä Turkin hasselpähkinöiden viejät keskustelivat hasselpähkinöiden kaupan tilanteesta ja tulevaisuuden näkymistä. Tilaisuudessa Turkin viranomaiset ilmoittivat komissiolle aikovansa jatkaa tällä hetkellä voimassa olevan interventiokäytännön ja hintatukien soveltamista. (1) EYVL L 200, 16.7.1998. s. 1.
Virallinen lehti nro C 096 , 08/04/1999 s. 0119



KIRJALLINEN KYSYMYS E-2589/98 esittäjä(t): Herbert Bösch (PSE) neuvostolle (1. syyskuuta 1998) Aihe: Luokkaretket Euroopan unionissa Tällä hetkellä sellaisten koululuokkien, joilla on oppilaita, joilla ei ole EU-jäsenvaltion kansalaisuutta, luokkaretkiin Euroopan unionissa liittyy suhteettoman suuria byrokraattisia ja taloudellisia rasituksia. Kun dornbirniläinen yläasteen luokka halusi tehdä retken toiseen EU-jäsenvaltioon, oli ensin laadittava oppilasluettelo ja tarkistettava passit ja viisumit. Muista kuin EU-maista olevien oppilaiden oli hankittava tuore valokuva, jos heillä ei ollut omaa passia, jossa oli voimassa oleva viisumi. Täydellisesti täytetyt ja valokuvilla varustetut EU-luokkaretkilomakkeet oli vielä kertaalleen tarkistettava piirikunnan poliisiasemalla tietokoneella ja vahvistettava maksun suorittamisella. 1. Onko neuvosto jo tietoinen valituksista, jotka koskevat luokkaretkiin kohdistuvia suhteettoman suuria byrokraattisia rasituksia EU:ssa? Mitä tälle asialle on jo tehty? 2. Mitä ehdotuksia on tehty ja mitä aloitteita neuvosto on toteuttanut tai aikoo vielä toteuttaa? 3. Eikö koulun johdon vahvistus riittäisi vapaaseen rajanylitykseen yhdentyneessä Euroopassa? 4. Milloin EU:n koulut voivat odottaa tämän byrokraattisen rasituksen keventyvän? Vastaus (9. marraskuuta 1998) 1. Kansalaiset eivät ole esittäneet neuvostolle valituksia luokkaretkistä. 2. Neuvosto teki 30. marraskuuta 1994 päätöksen EU:n jäsenvaltioissa asuvien kolmansista maista peräisin olevien koululaisten liikkumismahdollisuuksia koskevasta yhteisestä toiminnasta(1), ja katsoi, että liikkumismahdollisuuksien antaminen jäsenvaltioissa laillisesti asuville koululaisille on osoitus yhteisestä tahdosta tukea kolmansien maiden kansalaisten integroitumista. Yhteisellä toiminnalla pyritään poistamaan viisumipakko niiltä jäsenvaltioissa asuvilta kolmansista maista peräisin olevilta koululaisilta, jotka pyytävät lupaa päästä luokkaretken yhteydessä jonkin toisen jäsenvaltion alueelle joko lyhyen oleskelun ajaksi tai kauttakulkua varten. 3. Edellä mainitussa yhteisessä toiminnassa edellytetään, että luettelo koululaisista on koulun rehtorin allekirjoittama ja ulkomaalaisasioista vastaavan viranomaisen vahvistama. Lähtöjäsenvaltion toimivaltaisten viranomaisten on aina tarkistettava luettelo sen varmistamiseksi, että kolmansista maista peräisin olevilla matkustajilla on oikeus palata kyseisen jäsenvaltion alueelle. 4. Neuvosto arvioi säännöllisesti edellä mainittua yhteistä toimintaa. Neuvosto katsoo kyseisten arviointien tulosten pohjalta, että tällä hetkellä ei ole tarpeen muuttaa kyseisiin matkoihin sovellettavaa oikeudellista järjestelmää. (1) EYVL L 327, 19.12.1994, s. 1.